User:Bencana alam dunia 2011/sandbox

d̪

Bencana Alam

 * 1) Tsunami dan Gempa Bumi di Jepun
 * 2) Gempa Bumi di Christchurch, New Zealand
 * 3) Taufan Tornado di Amerika Syarikat
 * 4) Banjir Besar di Queensland, Australia
 * 5) Banjir di Thailand, Filipina dan Columbia.

JEPUN

Satu gempa bumi di luar pesisir Tohoku di Lautan Pasifik telah berlaku pada hari Jumaat iaitu 11 Mac 2011 tepat pada jam 05.46 UTC. Gempa bumi ini merupakan gegaran yang kuat berlaku dari dasar laut yang mempunyai magnitud yang tinggi iaitu 9.0 yang berpunca di luar pesisir panta Jepun kira-kira 70 kilometer di timur semenanjung Oshika di Tohoku. Gempa ini merupakan gempa bumi paling kuat pernah melanda Jepun. Ekoran daripada gempa yang kuat mengakibatkan berlakunya ombak Tsunami yang besar sehingga mencecah ketinggian 40.5 meter di Miyako, wilayah Lwate di Tohoku dan melanda sejauh 10 kilometer kawasan pendalaman Sendai. Tsunami ini menyebabkan sebilangan penduduk mengalami kemalangan nuklear, selepas peleburan di tiga buah reaktor di Loji Kuasa Nuklear Fukushima dan mengakibatkan ratusan ribu penduduk berdekatan terpaksa dipindahkan ke kawasan yang lebih selamat. Penduduk yang berada sekita 20 kilometer dari Loji Kuasa Nuklear Fukushima terpaksa dipindahkan. Jepun mencatatkan seramai 15,845 orang maut, 6,011 orang cedera dan 3,339 orang hilang serta menyebabkan lebih 125,000 bangunan rosok akibat bencana tsunami tersebut. Bancana alam ini menyebabkan pelbagai kerosakan seperti lapangan terbang,jalan raya dan landasan keretapi serta keruntuhan empangan. Ombak setinggi 10 meter dilaporkan melanda Sendai di timur laut Miyagi, Pulau Honshu mengakibatkan kapal, kereta dan sisa runtuhan dihanyutkan ke kawasan bandar. Gempa bumi itu mengakibatkan gegaran yang kuat serta gegaran susulan melanda di Tokyo yang dihuni 30 juta penduduk.

NEW ZEALAND

Bencana alam gempa bumi telah berlaku di Christchurch, New Zealand. Gempa bumi ini dengan kekuatan 6.3 pada skala Ricther melanda wilayah itu pada pukul 12.15 tengah hari waktu tempatan bersamaan 21 Februari 2011 iaitu waktu Malaysia pada pukul 8.19 pagi. Gempa bumi ini berlaku sewaktu orang ramai sedang sibuk dengan kegiatan harian di bandar yang dihuni oleh 350,000 orang penduduk. Bencana alam yang berlaku ini antara bencana alam yang dasyat pernah melanda New Zealand pada masa ini. Gempa bumi ini menyebabkan kemusnahan yang teruk berbanding gempa bumi yang pernah melanda pada September lepas. Gempa bumi yang kuat ini menyebabkan bangunan-bangunan tinggi dan gereja runtuh serta kenderaan dan rumah turut musnah dalam kejadian tersebut. Bencana ini meragut nyawa hampir 65 orang.Untuk mendapat keterangan lebih lanjut boleh melayari laman,http://www.cikgudahlia.com/2011/02/video-dan-gambar-gempa-bumi-di.html

AMERIKA SYARIKAT

Puting beliung Mei 2011 atau dikenali dengan panggilan 'tornado' berlaku di Midwest, Amerika Syarikat terutamanya dari Tasik Superior ke daerah sungai Mississippi. Dalam kejadian tersebut, banyak kerosakan berlaku di Joplin, Missouri antaranya ialah kerosakan harta benda, kemusnahan geografi, terputus bekalan elektrik dan kemusnahan tempat tinggal. Dalam kejadian tersebut, telah meragut nyawa seramai 89 orang. Puting beliung itu juga, dilaporkan berlaku di Minnesota dan Kansas. Kebanyakan rumah-rumah di sepanjang 10 kilometer laluan puting beliung itu musnah dalam kejadian tersebut. Antara bangunan yang musnah ialah gereja, sekolah, pusat perniagaan dan rumah kediaman.

Sebelum ini, puting beliung paling buruk melanda berlaku di Worcester, Massachusetts pada tahun 1953. Semasa puting beliung Februari 2008, seramai 56 orang terkorban di negeri Selatan Amerika Syarikat. Pada bulan April 2011 terjadi 243 puting beliung dari Oklahoma ke Virginia dan mengorbankan 45 orang penduduk. Pada 3 April 2004, seramai 31 kematian berlaku akibat puting beliung di Amerika Syarikat. Mereka masih mengingati Taufan Katrina yang melanda pada tahun 2005 yang mengorbankan 1800 nyawa. Pada bulan April 2011, merupakan bulan yang banyak berlaku puting beliung sehingga mengorbankan 320 orang. Sebaliknya tiga minggu pertama pada bulan Mei nampak keadaan lebih tenang. Tiba-tiba pola itu berubah apabila pada 21 Mei 2011 berlaku tekanan yang rendah, kering dan sejuk. Puting beliung melanda Brown County, Kansas. Ribut taufan berkembang menjadi puting beliung di Shawnee County, Reading, Oskaloosa di Kansas.

Puting beliung juga berlaku di Oklahoma dan di Harmony serta di Brooklyn Center, Minnesota. Dalam kejadian tersebut, kemusnahan besar berlaku di Joplin, Missouri. Seramai 89 orang penduduk yang terkorban pada 23 Mei 2011. Joplin mempunyai penduduk seramai 50,000 orang dan terletak hanya beberapa kilometer dari sempadan Kansas dan Oklahoma mengalami 'pukulan secara langsung' daripada puting beliung itu. Bangunan Home Depot ranap, pasar raya Walmart, stesen minyak dan bangunan lain turut musnah.

AUSTRALIA

Australia dilanda banjir besar yang tertumpu di negari Queensland termasuk ibu negeri Brisbane. Banjir ini berlaku bermula dari bulan Disember 2010 sehingga Januari 2011. Banjir besar yang melanda Queensland ini telah meragut 31 nyawa dan kerugian harta sebanyak USD 30 billion. Banjir ini juga mengakibatkan hampir 200,000 orang kehilangan tempat tinggal dan hampir 22 bandar tenggelam akibat banjir besar tersebut. Banjir tersebut telah memaksa ribuan penduduk meninggalkan bandar-bandar yang terjejas teruk akibat banjir tersebut. Kawasan bencana diukur mempunyai keluasan lebih besar dari gabungan negeri Texas dan California di Amerika Syarikat. Banjir yang berlaku di Queensland, Australia ini telah meragut sekurang-kurangnya 30 nyawa dan jumlah kematian ini dijangka terus meningkat pada ketika itu. Banjir ini disebabkan oleh Siklon Tropika Tasha yang bergabung dengan kemuncak fenomena La Nina. Kebanjiran terpencil bermula di sekitar negeri Queensland pada awal bulan Disember. Bencana banjir tersebut menyebabkan beribu-ribu rumah dan premis perniagaan di seluruh negeri Queensland ditenggelami air selepas hujan berterusan beberapa hari menyebabkan sungai melimpah. Seluruh penduduk dua bandar utama terpaksa meninggalkan kampung halaman berikutan kenaikan paras air, yang memutuskan hubungan raya dan memusnahkan tanaman. Selain itu, bencana banjir ini juga turut mencemarkan Terumbu Sawar Besar ( Great Barrier Reef), yang merupakan terumbu karang terbesar di dunia.

THAILAND,FILIPINA DAN COLUMBIA

Kejadian banjir yang berlaku di tiga negara tersebut ini memberi impak yang besar terhadap geografi, ekonomi dan kehidupan mereka. Di Thailand, Lembangan Sungai Chao Phraya yang menjadi pembekal beras utama telah dilanda banjir semenjak Julai 2011 dan berlarutan sehingga bulan Disember 2011. Hampir keseluruhan bandar raya Bangkok telah ditenggelami air ekoran daripada banjir tersebut. Bank Dunia menanggarkan kerugian ekonomi yang berlaki di Thailand sebanyak 1.4 trillion bath (US$ 45.7 billion), angka kerugian ekonomi ini adalah terbesar di dunia akibat bencana banjir dan sekali gus melumpuhkan ekonomi negara Thailand. Kerugian akibat gempa bumi dan tsunami di Tohoku, Jepun yang juga berlaku pada bulan Mac tahun yang sama dan menyebabkan kerugian kewangan yang tertinggi akibat malapetaka. Sebanyak 58 wilayah Thailand dibanjiri dan meliputi seluas 6 juta hektar (45% keluasan Semenanjung Malaysia) dari Chiang Mai di utara sehingga ke Bangkok yang terletak di hilir Sungai Chao Phraya. Sebanyak 684 orang terkorban dan 12.8 juta penduduk di negara tersebut turut terkena tempias banjir tersebut. Banjir di Pulau Mindanao, Filipina selatan menyebabkan lebih daripada 150,000 orang terkandas. Ramai di kalangan mereka telah dipindahkan ke tempat yang lebih selamat. Operasi pertolongan dilakukan di lima kawasan yang dilanda banjir. Badan meteorologi telah memberi amaran, hujan lebat dijangkakan akan turun berlarutan sepanjang minggu kejadian banjir. Keadaan darurat telah dikeluarkan di kawasan Davao di mana lebih daripada 15 desa terkandas dalam banjir selama beberapa hari. Banjir juga sedikit sebanyak memberi penderitaan kepada penduduk Davao dan Compostela Valley, yang masih berusaha untuk bangkit kembali daripada kesan taufan Bopha yang berlaku pada bulan Disember. Manakala di Columbia pula, banjir buruk berlaku menyebabkan angka korban yang ramai sekali gus memusnahkan geografi di kawasan yang dilanda banjir buruk tersebut. Kesan banjir tersebut menyebabkan banyak berlakunya kerosakan harta benda, kemusnahan alam dan mengorbankan banyak nyawa. Keadaan ini turut memberi kesan yang besar kepada penduduk untuk memulihkan kembali kawasan yang dilanda banjir tersebut dan akan meninggalkan trauma yang mendalam kepada penduduk di Colombia.